**ΔΕΛΤΙΟ ΤΥΠΟΥ**

Λαμία, 24/03/2023

Στο πλαίσιο της σειράς Εκδηλώσεων που διοργανώνει η Μονάδα Καινοτομίας και Επιχειρηματικότητας (ΜΟΚΕ) του Πανεπιστημίου Θεσσαλίας, την Παρασκευή 24 Μαρτίου 2023 πραγματοποιήθηκε η Ομιλία με θέμα **«Εμπειρίες από τη δημιουργία μιας start-up»** στο Αμφιθέατρο 2 του Τμήματος Μαθηματικού στο Νότιο Συγκρότημα του ΠΘ στη **Λαμία**.

Ομιλητής της εκδήλωσης ήταν ο κύριος **Χρήστος Σταμάτης**, Εμπνευστής και Ιδρυτής της καινοτόμου πλατφόρμας ανταλλαγής και διαμοιρασμού αγροτικών μηχανημάτων **«mermix.gr».**

Η θεματολογία της ομιλίας του κου Σταμάτη αφορούσε την προσωπική του διαδρομή στο χώρο της επιχειρηματικότητας. Οι γνώσεις και οι εμπειρίες που απέκτησε κατά τη διάρκεια υλοποίησης του εγχειρήματος της δημιουργίας και ορθής λειτουργίας μιας καινοτόμου start-up επιχείρησης. Μας παρουσίασε όχι μόνο τα προβλήματα που αντιμετώπισε από την αρχή ως και σήμερα αλλά και τις λύσεις, κυρίως χρηματοδοτικού χαρακτήρα. Μέσα από τις εύστοχες παρεμβάσεις του κοινού και τον διάλογο που αναπτύχθηκε, οι συμμετέχοντες/ουσες απέκτησαν πληρέστερη κατανόηση του τρόπου δημιουργίας μιας καινοτόμου επιχείρησης, ενώ είχαν την ευκαιρία να επιλύσουν σχετικές απορίες.

Μείνετε συντονισμένοι για τις επόμενες δραστηριότητες της ΜΟΚΕ του Πανεπιστημίου Θεσσαλίας.

Για περισσότερες πληροφορίες μπορείτε να επισκεφτείτε την [Ιστοσελίδα](https://www.moke.uth.gr/) της ΜΟΚΕ, το [Facebook](https://www.facebook.com/moke.uth) και το [LinkedIn](https://www.linkedin.com/company/moke-university-of-thessaly/).

Με εκτίμηση,

Μονάδα Καινοτομίας και Επιχειρηματικότητας, Πανεπιστήμιο Θεσσαλίας

Δομή Επώασης Λαμίας

Η ομιλία πραγματοποιείται στο πλαίσιο του έργου «Υποστήριξη Δράσεων Στήριξης της Επιχειρηματικότητας, Καινοτομίας και Ωρίμανσης για την Αξιοποίηση της Ερευνητικής Δραστηριότητας και των Νέων Προϊόντων και Υπηρεσιών που αναπτύσσονται στο Πανεπιστήμιο Θεσσαλίας», το οποίο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».